ᱠᱟᱱᱦᱟᱭᱟ ᱠᱩᱢᱟᱨ

| 
ᱮᱛᱤᱦᱤᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱠᱟᱱᱦᱟᱭᱟ ᱠᱩᱢᱟᱨ ᱫᱚ ᱑᱙᱘᱗ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱪᱟᱱᱫᱚ ᱨᱮ, ᱵᱮᱜᱩᱥᱟᱨᱟᱭ ᱦᱚᱱᱚᱛ ᱨᱮ ᱢᱮᱱᱟᱜ ᱵᱟᱨᱩᱱᱤ ᱥᱩᱨ ᱴᱤᱦᱟᱴ  ᱟᱛᱩ ᱨᱮᱭᱮ ᱡᱟᱱᱟᱢ ᱞᱮᱱᱟ|ᱠᱟᱱᱦᱟᱭᱟ ᱠᱩᱢᱟᱨ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱ ᱵᱷᱩᱢᱤᱦᱟᱨ ᱡᱟᱹᱛᱤ ᱨᱮᱭᱮ ᱡᱟᱱᱟᱢ ᱞᱮᱱᱟhttps://www.news18.com/news/politics/with-no-assurance-of-caste-votes-will-kanhaiya-manage-to-give-tough-fight-to-bjp-1866521.html|ᱱᱤᱭᱟᱹ ᱟᱛᱩ ᱫᱚ ᱴᱷᱮᱜᱽᱲᱟ ᱵᱤᱫᱷᱟᱱ ᱥᱤᱵᱷᱟ ᱴᱚᱴᱷᱟ ᱨᱮᱭᱟᱜ ᱦᱤᱸᱥ ᱨᱮ ᱯᱟᱲᱟᱣ ᱟᱠᱟᱱᱟ,ᱚᱠᱟ ᱫᱚ ᱠᱚᱢᱩᱱᱤᱥᱴ ᱯᱟᱨᱴᱤ ᱨᱮᱭᱟᱜ ᱠᱮᱴᱮᱡ ᱜᱟᱲ ᱠᱟᱱ| ᱠᱟᱱᱦᱟᱭᱟ ᱠᱩᱢᱟᱨ ᱟᱯᱟᱛ ᱡᱟᱭ ᱥᱟᱝᱠᱟᱨ ᱟᱜ ᱫᱚ ᱢᱤᱫ ᱮᱠᱲ ᱦᱟᱥᱟ ᱢᱮᱱᱟᱜ ᱛᱟᱭᱟ ᱟᱨ ᱱᱟᱦᱟᱜ ᱫᱚ ᱥᱴᱨᱚᱠ ᱠᱷᱟᱹᱛ᱾ᱨ ᱛᱮ ᱯᱮᱨᱟᱞᱟᱭᱥᱤᱥ ᱢᱮᱱᱟᱭᱟ| ᱩᱱᱤ ᱟᱡ ᱜᱚᱜᱚ ᱢᱤᱱᱟ ᱫᱮᱶᱤ ᱫᱚ ᱟᱝᱜᱟᱱᱣᱟᱲᱤ ᱠᱟᱹᱢᱭᱟᱹ ᱠᱟᱱᱟᱭ|ᱩᱱᱤ ᱨᱮᱱ ᱢᱟᱨᱟᱝ ᱫᱟᱫᱟ ᱢᱮᱱᱟᱴᱭᱟ, ᱚᱠᱚᱭ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱴᱮᱱ ᱠᱚᱢᱯᱟᱱᱤ ᱨᱮ ᱠᱟᱹᱢᱤ ᱠᱟᱱ| ᱩᱱᱠᱩ ᱣᱟᱜ ᱜᱷᱟᱨᱚᱸᱧᱡᱽ ᱨᱮᱱ ᱥᱟᱱᱟᱢ ᱦᱚᱲ ᱜᱮ ᱥᱮᱨᱣᱟ ᱞᱮᱠᱟ ᱛᱮ ᱥᱤᱹᱯᱤᱹᱮᱢᱹ ᱯᱟᱨᱴᱤ ᱨᱮ ᱜᱚᱲᱚ ᱟᱠᱟᱱᱟ|

ᱠᱟᱱᱦᱟᱭᱟ ᱠᱩᱢᱟᱨ ᱫᱚ ᱪᱟᱱᱟᱪ ᱕ ᱦᱟᱹᱵᱤᱡ ᱢᱟᱥᱱᱟᱰᱽ ᱯᱩᱨ ᱛᱟᱞᱟ ᱵᱤᱨᱫᱟᱹ ᱜᱟ ᱦᱟᱹᱵᱤᱡ-ᱮ ᱯᱟᱲᱦᱟᱣ ᱞᱮᱫᱟ,ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱵᱤᱦᱟᱨ ᱨᱮᱭᱟᱜ ᱵᱤᱨᱤᱛᱭᱟᱹ ᱱᱟᱝᱜᱽᱨᱟᱦᱟ ᱵᱟᱨᱩᱱᱤ ᱨᱮᱭᱟᱜ ᱟᱨᱹᱠᱮᱹᱥᱤᱹ ᱵᱤᱨᱫᱟᱹ ᱜᱟᱲ ᱨᱮ ᱯᱟᱲᱦᱟᱣ ᱞᱮᱫᱟ| ᱩᱱᱤᱭᱟᱜ ᱥᱠᱩᱞ ᱚᱠᱛᱮ ᱨᱮ,ᱠᱩᱢᱟᱨ ᱫᱚ ᱟᱹᱰᱤ ᱟᱭᱢᱟ ᱠᱷᱤᱞᱚᱱᱰ ᱟᱨ ᱠᱟᱹᱢᱤ ᱦᱚᱨᱟᱠᱚ ᱨᱮ ᱦᱤᱸᱥ ᱮ ᱦᱟᱛᱟᱣ ᱞᱮᱫᱟ|  ᱥᱠᱩᱞ ᱛᱟᱭᱚᱢ ᱠᱟᱱᱦᱟᱭᱟ ᱠᱩᱢᱟᱨ ᱫᱚᱢᱚᱠᱟᱢ ᱨᱮᱭᱟᱜ ᱨᱟᱢ ᱨᱟᱛᱟᱱ ᱠᱚᱞᱮᱡᱽ ᱨᱮ ᱵᱷᱩᱨᱛᱤ ᱞᱮᱱᱟ,ᱚᱠᱟ ᱫᱚ ᱟᱠᱚ ᱚᱲᱟᱜ ᱵᱤᱦᱟᱴ ᱠᱷᱚᱱ ᱒᱕ ᱠᱤᱞᱚ ᱢᱤᱴᱟᱨ ᱥᱟᱹᱜᱤᱧ ᱛᱟᱸᱦᱮᱸ ᱠᱟᱱᱟ, ᱚᱱᱰᱮ ᱩᱱᱤ ᱫᱚ ᱥᱟᱬᱮᱥ ᱮ ᱦᱟᱛᱟᱣ ᱞᱮᱫᱟ| ᱠᱟᱱᱦᱟᱭᱟ ᱠᱩᱢᱟᱨ ᱫᱚ ᱚᱛᱱᱚᱛ ᱨᱮ ᱯᱟᱹᱦᱤᱞ ᱠᱮᱞᱟᱥ ᱛᱮ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱛᱟᱣ ᱞᱮᱫᱟ, ᱯᱟᱴᱱᱟ ᱠᱚᱞᱮᱡᱽ ᱠᱷᱚᱱ ᱥᱮᱨᱢᱟ ᱒᱐᱐᱗ ᱨᱮ| ᱩᱱᱤ ᱫᱚ ᱡᱟᱣᱟᱦᱟᱨ ᱞᱟᱞ ᱱᱮᱦᱨᱩ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱟᱯᱷᱨᱤᱠᱟᱱ ᱥᱴᱟᱰᱤᱥ ᱨᱮ ᱯᱤᱹᱮᱪᱹᱰᱤᱹ ᱰᱤᱹᱜᱽᱨᱤ ᱦᱟᱛᱟᱣ ᱿ᱮᱫᱟ, ᱒᱐᱑᱙ ᱥᱮᱨᱢᱟ ᱨᱮhttps://timesofindia.indiatimes.com/topic/Kanhaiya-Kumar-PhD|

ᱵᱤᱵᱟᱹᱫᱽ
᱑᱒, ᱯᱷᱮᱵᱨᱩᱣᱟᱨᱤ, ᱒᱐᱑᱗ ᱥᱮᱨᱢᱟ ᱨᱮ, ᱠᱟᱱᱦᱟᱭᱟ ᱠᱩᱢᱟᱨ ᱫᱚ ᱫᱤᱞᱞᱤ ᱯᱩᱞᱤᱥ ᱦᱚᱛᱮ ᱛᱮ ᱮᱨᱥᱮᱥᱴ ᱚᱪᱚ ᱞᱮᱱᱟ| ᱩᱱᱤ ᱵᱤᱨᱩᱫᱽ ᱨᱮ ᱑᱓ ᱯᱦᱮᱵᱽᱨᱩᱣᱟᱨᱤ ᱨᱮ ᱠᱮᱥ ᱠᱚ ᱯᱷᱟᱭᱤᱞ ᱠᱮᱫᱟ, ᱥᱤᱧᱚᱛ ᱯᱮᱱᱟᱞ ᱠᱚᱰ ᱨᱮᱭᱟᱜ ᱫᱷᱟᱨᱟ ᱑᱒᱔-ᱮᱹ ᱟᱨ ᱑᱒᱐-ᱵᱤᱹ ᱞᱮᱠᱟ ᱛᱮ|

᱒᱐᱑᱙ ᱨᱮᱭᱟᱜ ᱵᱟᱪᱦᱱᱟᱣ
᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱥᱟᱫᱷᱟᱨᱚᱱ ᱵᱟᱪᱱᱟᱣ ᱨᱮ ᱠᱟᱱᱦᱟᱭᱟ ᱠᱩᱢᱟᱨ ᱫᱚ ᱵᱮᱜᱩᱥᱟᱨᱟᱭ ᱞᱚᱠ ᱥᱟᱵᱷᱟ ᱴᱚᱴᱷᱟ ᱠᱷᱚᱱ ᱥᱤᱧᱚᱛ ᱠᱚᱢᱩᱱᱤᱥᱴ ᱯᱟᱨᱴᱤ ᱨᱮᱭᱟᱜ ᱴᱤᱠᱟᱴ ᱛᱮ ᱵᱟᱪᱷᱱᱟᱣ ᱨᱮ ᱛᱤᱝᱜᱩ ᱞᱮᱱᱟ|ᱩᱱᱤ ᱫᱚ ᱵᱟᱪᱷᱱᱟᱣ ᱨᱮ ᱦᱟᱨᱟᱣ ᱮᱱᱟ,᱒,᱖᱙,᱙᱗᱖ ᱜᱚᱴᱟᱝ ᱵᱷᱚᱴ ᱟᱨ ᱥᱟᱭ ᱠᱟᱲᱟ ᱒᱒ᱹ᱐᱓% ᱦᱤᱸᱥ ᱵᱷᱚᱴᱮ ᱦᱟᱢᱮᱴ ᱞᱮᱫᱟ| ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱜᱤᱨᱤ ᱨᱟᱡᱽ ᱥᱤᱝ ᱴᱷᱮᱱᱮ ᱦᱟᱨᱟᱣ ᱚᱪᱚ ᱞᱮᱱᱟ|
ᱵᱟᱨᱦᱮ ᱡᱚᱲᱟᱣᱠᱚ
ᱥᱟᱹᱠᱷᱭᱟᱹᱛ